Det gør mig ondt, at din mand fortsætter med at drikke trods jeres forsøg på at få ham til at stoppe. Jeg udtaler mig ikke om helbredet, så jeg kan ikke svare på, hvordan det går med din eksmand. Men jeg har lyst til at sige til dig, at uanset, hvad der sker, er din eksmand ikke længere dit ansvar. Jeg er sikker på, at både du og jeres børn har gjort alt, hvad der stod i jeres magt for at hjælpe ham – og hvis han ikke vil hjælpes, er der ingen, der kan tvinge ham. Men lad os ikke slukke alt håb. Det kan være din eksmand pludselig beder om hjælp, og så ved jeg, I vil støtte ham. Jeg tror også, I har brug for at tale med andre, som har været igennem lignende situationer. Så kan I sammen få bearbejdet alt det, I har været ude for. Jeg sender et stort kram til jer alle.